

(Walang Diyos na Dapat Sambahin Maliban sa ALLAH) 



/ 1428 H 


COOPERATIVE OFFICE FOR CALL AND GUIDANCE IN AL-BATHA 

( UNDER THE SUPERVISION OF THE MINISTRY OF ISLAMIC AFFAIRS ) 

P.O.Box.No 20824 - Riyadh 11465 K.S.A. 

Tel. 4030251 - 4083405 FAX. 4059387 








Magbalik Islam 

Isang bukas na Paanyaya 

Ni 

Ahmed Ricalde 








^ Ju 


^ ^ 5 r >rt r >^'t 
OUS-4 -J u 


"Anyayahan (ang Sangkatauhan) sa landas ng iyong 
Panginoon (sa Islam) ng may kaalaman (sa 
kapahayagan at Banal na Qur'an) at sa matuwid na 
pangangaralj at makipagtalakayan sa pamamaraang 
pinakamainam . Katotohanan lubos na nababatid ng 
Panginoon kung sino ang nangaligaw sa Kanilang 
landas , at Siya ang higit na nakbabatid kung sino 
ang mga napatnubayan.” Qur’an 16:125 

Magbalik Islam 

Isang bukas na Paanyaya 

Ang papuri ay sa Allah lamang. Nawa'y ang 
kapayapaan at ang pagpapala ay sumakaniyang 
Propeta na si Propeta Muhammad*, sa kaniyang 
sambahayan, at mga kasamahan. 

Magbalik Islam, isang paanyaya na may malalim na 
kahulugan. Magbalik Islam, paanyayang ginagamit 
ng mga Muslim sa kanilang pangangaral ng salita ng 
Allah (swt). Paanyayang ginagamit ng isang Muslim 
upang hikayatin ang isang tao na magbalik sa tunay 
na relihiyon na ibinigay sa kaniya ng Allah. Ang 
Allah (swt) ay nagwika sa Banal na Qur'an: 

"Anyayahan (ang Sangkatauhan) sa landas ng 
iyong Panginoon (sa Islam) ng may kaalaman (sa 
kapahayagan at Banal na Qur'an) at sa matuwid 
na pangangaral, at makipagtalakayan sa 
pamamaraang pinakamainam. Katotohanan 
lubos na nababatid ng Panginoon kung sino ang 

nangawalay sa Kaniyang landas, at Siya ang higit 
na nakababatid kung sino ang mga 
napatnubayan." Qur'an 16:125 

Bakit magbalik Islam? Ano ba ang nais 
ipakahulugan ng salitang Islam? At bakit dapat 
tayong magbalik dito? 

Dalawang dahilan kung bakit dapat tayong 
magbalik Islam: 

1. Sapagka't ito ang tanging relihiyon na ibinigay ng 
Diyos sa lahat ng Kaniyang nilikha. 

2. Sapagka't ito rin ang unang relihiyon na sinunod 
ng mga ninunong Pilipino bago pa dumating ang 
mga Kastila o ang Kristiyanismo. 


ANO ANG ISLAM? 

Ang Islam ay isang salitang Arabik na 
nangangahulugan ng ganap na pagsuko at 
pagpapasakop. Kapag ito ay ginamit sa terminong 
pangrelihiyon, ang kahulugan ay ganap na 
pagpapasakop at pagsunod sa nag-iisang Diyos - 
Ang Allah (swt). 

Ang salitang Islam ay nagmula sa salitang "Salam" 
na ang kahulugan ay kapayapaan. Kaya't ang 
sinumang ganap na nagpapasakop at tumatalima sa 
utos ng Allah (swt) ay tumatanggap mula sa Kaniya 
ng tunay na kapayapaan. 


ANO ANG MUSLIM? 

Ang salitang Muslim ay katawagan sa isang nilalang 
na ganap na nagpapasakop at tumatalima sa utos ng 
Allah (swt). 


SINO ANG ALLAH? 

Ang Allah ang siyang tunay at tanging 
Tagapaglikha. Siya ay walang anak, hindi Siya 
ipinanganak at Siya ay walang katulad. Siya ay hindi 
lamang Diyos ng mga Muslim o ng isang tribo o 
pangkat ng tao, bagkus Siya ang Diyos ng lahat at 
Siya lamang ang karapat-dapat sambahin at wala ng 
iba pa. Siya lamang ang pinasasamba ng lahat ng 
Propeta Simula pa kay Adan na siyang kauna- 
unahang taong nilikha ng Allah. 

Ang Allah ay maliwanag na nagpahayag ng 
Kanyang sarili ayun sa sumusunod; 

"Allah, walang ibang Diyos na dapat sambahin 
maliban sa Kanya. Ang Buhay, Ang Walang 
Hanggan. Ang antok at idlip ay hindi 
makapangyayari sa Kanya. Siya ang nag-aangkin ng 
lahat ng mga nasa kalangitan at kalupaan. Sino 
baga kaya ang makapamamagitan sa Kanya 
malibang Kanyang pahintulutan? Talastas Niya ang 
nakaraan o hinaharap at maging ang lingid (sa 
Kanyang mga nilikha) walang makaaabot sa 
Kanyang kaalaman malibang Kanyang naisin. Ang 
Kanyang Kaharian ay abot ang mga kalangitan at 
kalupaan, at Siya ay hindi nakadarama ng 
kapaguran at pagpapanatili sa kanila, sapagka't 
Siya ang Kataas-taasan, ang Kabanal-banalan." 
Qur'an 2:255 

Pinananatili ng mga Muslim na Siya ay tawagin sa 
Kanyang pangalang Allah dahilang Siya mismo ang 
nagbigay ng Kanyang pangalan sa pamamagitan ng 
kapahayagan na ipinadala Niya sa Kanyang Propeta. 

DALAWANG URI NG PAGSUNOD SA DIYOS 
(ALLAH) 


May dalawang uri ng pagpapasakop at pagsunod 
(Islam) sa nag-iisang Lumikha at Panginoon ng 
lahat. 

1. LIKAS NA PAGSUNOD (inherent- 
unavoidable). Ang Likas at di-maiiwasang pagsunod 
sa kalooban ng Allah (swt). 

Ang lahat na nilikha ay nasasakop o sumasailalim ng 
"Likas na pagsunod Walang sinumang nilikha ng 
Allah ang maaring tumanggi at sumuway sa 
Kanyang mga kautusan. 

HALIMBAWA: Ang araw ay binigyan ng Allah 
(swt) ng kautusan na sumikat at lumubog sa oras na 
itinakda sa kaniya, na ito ay manatili sa lugar na 
itinalaga sa kaniya. Ito ay hindi dapat na lumapit o 
lumayo kahit bahagya man sa mundo, kaniyang 
tungkulin magbigay liwanag, init at iba pa. 

At dahil ang araw ay nasasakop sa tinatawag na 
"Likas na pagsunod (Islam)” na kaniya namang 
ginagampanan ang kautusang ito ng Allah (swt) 
nang walang pagsuway Simula pa nang ito ay 

likhain. Ang hangin, tubig, apoy, puno, hayop atbp, 
ay nilikhang lahat ng Allah (swt) na may kani- 
kaniyang utos na sinusunod. Sa literal na 
pananalita, sila ay nasa ilalim ng " Likas na 
pagsunod (Islam) 

Ganoon din naman, sila ay literal ding matatawag na 
mga Muslim sapagka't ang isang Muslim ay yaong 
mga tunay na sumusunod sa utos ng Allah (swt) at 
lubusang nagpapasakop sa Kaniya. Dapat din nating 
mabatid na ang isang tunay na Muslim ay hindi 
yaong nagsasabi na siya ay isang Muslim o 
ipinanganak sa bansang Muslim. Ang tunay na 
Muslim ay hindi rin yaong mga tao na ang mga 
magulang ay Muslim, Hindi ito ang pagkakakilanlan 
sa isang tunay na Muslim. Ang tunay na Muslim ay 
yaong mga tunay na sumusunod ng walang pasubali 
sa mga batas ng Allah (swt) at tanging Siya lamang 
ang pinag-uukulan ng pagsamba. 


2. KUSANG-LOOB NA PAGSUNOD (voluntary 
or Islam by choice). 

Ang kusang-loob na pagsunod sa mga utos ng 
Allah (swt) (Islam by choice), ay pagsunod ng may 

pagpapasya, maaari niya itong sundi o hindi, Siya 
ay may layang magpasya ayon sa kaniyang nais. 
May dalawang uri sa mga nilikha ng Allah (swt) 
ang pinagkalooban Niya ng layang pumili at 
magpasya ayon sa kanilang sariling kagustuhan. Ito 
ay ang jinn at tao. 

Ang sumunod ng kusa sa mga kautusan ng Allah 
(swt) ang matatawag ng Muslim, Muslim sa diwa ng 
tunay na pagtalima sa utos ng Diyos, hindi pinilit 
bagkus ito ay kusa. 

Sa aking panimulang mga Paliwanag, tinalakay ko 
na tayo ay dapat magbalik-Islam, sapagka’t ito ang 
relihiyon ng lahat ng mga nilikha ng Diyos. 
Tinalakay ko na ang tao ay binigyan ng layang 
pumili upang siya ay sumailalim sa “Kusang-loob 
na pagsunod” (Self will). Kabilang sa kalayaang ito 
ay ang piliin ang relihiyon na ibinigay sa atin ng 
Allah: Ito ay ang Al- Islam. 


ANG TAO SA ILALIM NG "FITRAH" 

Ang tao sa Simula pa lamang nang siya ay likhain 
ng Allah (swt) siya ay sumasailalim na sa "Likas 
na pagsunod". Sa sinapupunan pa lamang ng 

kaniyang Ina, Ang tao ay nakasalig sa pagpapala at 
pag-gabay ng Allah (swt), Siya ay hindi 
sumusuway sa lahat ng kautusang itinakda sa 
kaniya ng Diyos. 

Sa bahaging ito ng buhay ng tao siya ay nasa ilalim 
ng tinatawag na "FITRAH" (Arabik) na ang 
kahulugan ay banal na pagsunod ng tao sa kalooban 
ng Diyos (divine inclination of man to obey God). 
Ang estadong ito ng tao sa ilalim ng "FITRAH" 
ay hindi nawawala, nguni’t maaaring malihis, 
malayo o maligaw. Sa Simula pa lamang ang tao ay 
nasa tamang relihiyon (Islam, ng ganap na 
pagsunod at pagsamba sa iisang Diyos, ang Allah 
(swt) hanggang na siya ay isilang. 

Sa dahilang ang bata ay wala pang lakas at hindi pa 
wasto ang kaisipan at talino na pumili at magpasya 
ayon sa kaniyang sariling kagustuhan, siya ay 
sunud-sunuran lamang sa lahat ng nais gawin ng 
kaniyang mga magulang o ng mga taong nag-aruga 
at nagpalaki sa kaniya. Ang mga taong ito sa 
kaniyang paligid ang siyang may kakayahang 
akayin siya sa tama o maling landas ng pagsamba. 

Sa isang tradisyon ni Propeta Muhammad 
(saws), siya ay nagsabi: 

"ang bawa't sanggol ay ipinanganak sa ilalim ng 
"FITRAH", nguni't ang kaniyang mga magulang 
ay ginawa siyang isang Hudyo, o Kristiyano, o 

Pagano ." (Sahih Muslim - English trans. vol. 4 

p 1398 # 6423) 

Magkagayon, kung ang isang tao ay mabuhay ng 
nag-iisa at lumaking malayo sa anumang 
sibilisasyon, mamumuhay siyang sumasamba sa nag 
iisang Diyos na sa kaniya ay Lumikha. Kaya’t 
kailanman ay hindi mangyayaring siya ay maging 
isang Hudyo, Kristiyano, o isang Pagano (tulad ng 
Hindu o Buddismo). Katiyakan na ang kanyang 
sasambahain ay ang nag iisang Diyos na may likha 
ng Langit at Lupa at ng lahat ng mga nilikha, 
sapagka’t ito ang kanyang Likas na relihiyon. Ito’y 
sapagka’t ang kanyang Fitrah (Likas na Pagsunod) 
sa Diyos ay hindi nabahiran ng maling katuruan. 

Tulad ng katawan ng bata o ng tao, sa Simula ay 
nagpapasakop sa mga batas na itinakda ng Allah 
(swt). Ganoon din naman, ang kaniyang puso at 
kaluluwa ay nagnanais na tumalima, sumunod at 
magpasakop sa Allah. Nguni't ang kaniyang mga 

magulang o mga tagapag-alaga ay pinalaki siya at 
tinuruan na sumunod sa kanilang mga pansariling 
paniniwala. Ang mga paniniwalang ito ay turo at 
utos lamang ng tao at hindi utos ng Lumikha. 

Sa paglaki ng tao, ang relihiyon na kaniyang 
sinusunod ay hindi piniling kusa, bagkus ang 
relihiyong kaniyang sinunod ay tao lamang ang 
may gawa at turo lamang ng kanyang kapwa. 


Sa sandaling sapitin na ng tao ang wastong gulang at 
kaisipan at kaniya ng malaman ang tama sa mali, 
dapat na niyang alamin ang buong katotohanan, 
Nararapat siyang pumili at magpasya ay on sa 
sariling kalooban at kaisipan. Piliin at magpasya na 
sundin ang tunay na relihiyon na ibinigay ng Allah 
(swt), ang pagpapasakop lamang sa Allah (swt). Sa 
kalagayang ito, siya ay sasailalim na sa "Kusang- 
loob na pagsunod" sa Diyos. (Self free will). 

(jj-WJ I j 


“At ipinakita Namin sa kanyan ang dalawang 
landas (mabuti at masama)” 

BABALA !!!! Sa bahaging ito ng buhay ng tao, 
Ang Satanas ay gagawa ng lahat ng paraan upang 
ang tao ay mapanatili niya sa mating relihiyon. 
Gagamitin ng Satanas ang mga magulang, kapatid, 
asawa, anak, kamag-anak, kaibigan, trabaho, 
kapitbahay, atbp., para lamang mapanatili niya ang 
tao sa maling relihiyong kaniyang kinagisnan. 

Dito nmasusubukan ang pagpapasya ng isang tao 
kung papaano niya gagamitin ang kalayaang pumili 
ng tamang relihiyong nakalulugod sa Diyos na 
lumikha sa kanya. 

Katotohanan na may malaking bilang ng tao ang 
nagsasabing mayroon silang sinusunod na relihiyon. 
Nguniit ang relihiyon na kanilang pinaniniwalaan ay 
hindi sila ang pumili. Ito'y kanila lamang kinagisnan 
o ipinayakap lamang sa kanila. Hindi sila ang pumili 
at hindi sila ang nagpasya. 

Ang bawa't tao ay pinagkalooban ng Allah (swt) ng 

layang pumili.ginamit mo ba ang kalayaang 

ito? Ikaw ba 'y kabilang sa mga taong hindi pinili 
ang relihiyong sinusunod at pinaniniwalaan? 

Kung piliin mong sundin ang iyong "FITRAH", 
ang iyong likas na Pagsunod at pagsamba sa nag- 

iisang Diyos - ang Allah (swt), ikaw ay tutulungan 
Niya, sapagka't nasasaad sa Banal na Qur'an : 

"At sinuman ang naisin ng Allah na patnubayan, 
bubuksan niya ang dibdib sa Islam..." Qur'an 
6:125 

Alalahanin: Ito ang dalawang uri ng pagsunod, 
Likas at Kusang-Loob. 

Dapat nating tandaan na walang nilalang sa 
sanlibutan, na nilikha ng Allah (swt) maging ito 
man ay gumagalaw o hindi, may hininga man o 
wala, nag-iisip man o hindi, jinn man o tao ang 
hindi nasasakop ng ibinigay Niyang relihiyon,: ang 
Al-Islam, ang sambahin lamang Siya, tanging 
Siya. 

“Hindi ho nilikha ang Jinn at ang tao maliban sa 
ako ay sabahin” Qur’an 51:56 

Ang ISLAM ay relihiyong hindi bago, hindi rin 
magbabago, at lalong hindi maluluma o 
lilipasan ng panahon. Ito'y mananatili 
magpakailanman, ang tanging pagsamba sa 
nag-iisang Diyos - ang Allah (swt). 


12 




Ito ang relihiyon na hindi lamang para sa mga tao, 
ito'y relihiyon din ng lahat ng nilikha: sa langit man 
o sa lupa o nasa tubig, sila ay sasamba at magpupuri 
sa Allah na lumalang sa kanila. 

"Sila ba ay naghahanap pa ng iba liban sa 
relihiyon ng Allah, samantalang ang lahat ng 
nilikha, sa langit man o sa lupa ay sumusunod sa 
Kaniya, Kusa man o Hindi, at sa Kaniya ang lahat 
ay magbabalik.” Qur'an 3:83 

"Ang pitong langit at ang lupa at ang lahat ng 
nanduruon ay nagpupuri sa Kaniya, at walang 
anumang nilikha na hindi nag-aalay ng pagsamba 
sa Kaniya; ngunit ang kanilang papuri ay di ninyo 
nauunawaan." Qur'an 17:44 

"Matuwa ang langit at magalak ang lupa; 
humugong ang dagat, at ang buong naroon; 
sumaya ang bukiran at lahat na nasa kaniya; kung 
magkagayon aawit dahil sa kagalakan ang lahat 
ng punong kahoy sa gubat; sa harap ng 
Panginoon; sapagka't siya'y dumarating.” Salmo 
(Biblia) 96:11-13 

Ang mga talatang ito sa Banal na Qur'an at maging 
sa Bibliya ay isang matibay na patotoo na walang 

partikular na nilikha ang hindi nagpupuri sa Allah 
(swt) at sumasamba sa Kaniya, tunay na ang lahat 
ay nasa ilalim ng relihiyong Islam. 

ITO ANG KATOTOHANAN !!! 

Isa lamang ang lumikha at ang lahat ay Kaniyang 
nilikha na nararapat sumamba, magpasakop at 
sumunod lamang sa mga ipinag-uutos Niya. Kung 
ang lahat ng nilikha ay sumasamba sa Allah (swt) 
ang nag-iisang Diyos, nararapat bang hindi ka 
mabilang sa kanila? 

Kung marami man ang hindi naniniwala sa Allah 
(swt) bilang nag-iisang Diyos na dapat pag-ukulan 
ng pagsamba, dapat bang maging isa ka sa kanila? 
Kung ikaw man ay nailihis lamang ng paniniwala 
o nailigaw o naturuan ng maling relihiyon ng 
ibang tao, nararapat kang magpasya at piliin ang 
pagsunod sa kalooban ng Diyos. Ikaw ay magbalik 
sa Kaniya!! 

Ikaw ay magpasya, Ikaw ay magbalik Islam. 

Ito ang unang dahilan kung bakit dapat kang 
magbalik Islam, sapagka't ito ang tunay mong 

relihiyon, ang relihiyon ng lahat ng nilalang, ang 
relihiyon maging ng ating Ninuno. 


MAIKLING KASAYSAYAN NG ISLAM SA 
PILIPINAS 

Ang ikalawang dahilan kung bakit hinihimok ko 
kayong magbalik Islam ay batay na rin sa 
natatagong kasaysayan ng relihiyon sa ating bansa. 

Bago pa dumating sa Pilipinas ang iba't ibang aral 
tungkol sa pananampalataya, likas na sa ating mga 
ninunong Pilipino ang sumamba sa 
Diyos. Bagama't ito ay hindi ayon sa katotohanan, 
sapagka't sila ay maibibilang sa tinatawag na 
"ANIMIST" o mga taong sumasamba sa lahat na 
halos ng mga bagay na nilikha maliban sa Dakilang 
Lumikha. 

Ang sinasamba ng ating mga ninuno noon ay 
bundok, araw, buwan, bituin, puno, kidlat, kulog, 
apoy atbp, ngunit nang dumating ang aral ng Islam 
ang tunay na relihiyong galing sa Allah (swt), 
nagkaroon ng ganap na pagbabago sa kanilang 
buhay at relihiyon. Naitatag nila ang isang 
pamayanang Muslim. Ngunit ito'y hindi nagtagal. 

Nang dumating ang mga dayuhang Kastila sa 
bansang Pilipinas sinakop nila ito at pinilit nilang 
palitan ang relihiyong Islam sa pamamagitan ng 
dulo ng espada. 

Ang relihiyong Islam ay unang inihayag sa 
Pilipinas noong 1380 ng isang Arabo na si Sharif 
Makhdum, itinayo niya ang unang mosque sa 
Pilipinas sa Tubig Indangan, Sumunul, Tawi Tawi. 
Si Makhdum ay namatay sa Isla ng Sibutu at doon 
na rin siya inilibing. 

Noong 1390, si Rajah Baginda ay dumating sa 
bansang Pilipinas at itinuloy niya ang naiwang 
gawain ni Sharif Makhdum. Ganoon din naman, 
dumating din si Abu Bakr sa Jolo noong 1450 at di 
naglaon siya ay ikinasal sa anak ni Rajah Baginda 
na si Prinsesa Paramisuli. Si Abu Bakr ang 
nagpasimula ng Sultanate sa Sulu at siya at ang 
kaniyang asawa ang siyang kauna-unahang Sultan 
at Sultana. 

Matapos maitatag ang relihiyong Islam sa Sulu, ang 
mga Muslim ay kumilos patungong Mindanao sa 
pamumuno ni Sharif Kabungsuwan. Sila ay 
dumaong sa Maguindanao (ngayon ay Cotabato ) 
noong 1475, at di naglaon siya ay ikinasal kay 


16 




Prinsesa Tunina. Sila ang unang Sultan at Sultana 
sa Maguindanao. 

Nang sumunod na mga taon, maraming Muslim na 
mga Datu mula sa Borneo ang dumating sa 
Pilipinas nang mabalitaan nila ang mabuting 
pagtanggap ng mga Pilipino. 

Dumating sa bansang Piipinas ang sampung Datu at 
sila ay dumaong sa Panay. Ang mga Datung ito ay 
sina Datu Puti, Datu Sumakwel, Bangkaya, 
Dumangsol, Paiburong, Padhuhinog, ubay, 
Dumangsil, Dumalogdog, at Balensula (ngayon ay 
Valenzuela). 

Si Datu Puti ang pinuno ng pangkat na ito sapagka’t 
bihasa siya sa paglalakbay dagat. Sila ay dumaong 
sa San Joaquin, Iloilo ( noong araw ay kilala sa 
tawag na Siwaragan). Si Datu Puti at ang kaniyang 
siyam (9) na mga kasama ay binili ang mababang 
bahagi ng Iloilo kay Marikudo ang pinuno ng mga 
Itas (pygmies) at naitatag nilang ganap ang kolonya 
o komunidad ng Islam doon. Nang ang komunidad 
Islam ng mga taga Borneo ay ganap ng naitatag sa 
Panay, si Datu Puti, Datu Balensula at Datu 
Dumangsil ay naglayag patungong norte at sila'y 
dumaong sa Batangas. 

Itinatag ni Datu Balensula at Datu Dumangsil ang 
kanilang komunidad doon sa Batangas subali't si 
Datu Puti ay nagbalik sa Borneo at bumagtas sa 
Mindoro at Palawan. Nang sumapit siya sa Borneo 
ay ibinalita niya ang kanilang naging karanasan. 
Bunga nito higit na marami pang mga taga Borneo 
ang naakit na magpunta sa Pilipinas. 

Ang Pagdating ng mga Kastila at Kristiyanismo 

Nang dumating si Magellan sa Limasawa noong 
Marso 16, 1521, ang Pilipinas ay isa ng bansang 
Muslim. 

144 taon na ang relihiyong Islam sa bansang 
Pilipinas bago pa dumating ang mga Kastila o 
ang Kristiyanismo. Isang bansang sumasamba 
sa nag-iisang Diyos, ang Allah (swt). 

Katotohanang nakatala sa kasaysayan ng bansang 
Pilipinas na nang dumating si Legaspi (kapalit ng 
namatay na si Magellan), ang komunidad ng mga 
Muslim ay ganap ng naitatag sa Batangas, 
Pampanga, Mindoro, Panay, Catanduanes, Cebu, 
Samar, Manila, Palawan, Mindanao at Sulu. Ang 

unang Muslim na nagtanggol sa kalayaan ng 
Pilipinas at relihiyong Islam ay si Gat Lapu Lapu. 

Noong Hunyo 3, 1571 ay naglunsad ang mga 
Kastila ng isang malaking pakikidigma sa mga 
Muslim sa Maynila. Ang Maynila noon ay 
pinamumunuan ni Rajah Soliman. Buong tapang 
niyang ipinagtanggol ang Maynila at Islam 
hanggang sa huling patak ng kaniyang dugo doon 
sa Bangkusay sa baybay dagat ng Tundo. Matapos 
magapi ng mga Kastila si Rajah Soliman at ang 
kaniyang mga kapanalig ay pinagpapatay ng mga 
Kastila ang maraming Muslim, bata man o 
matanda. Gayon pa man ang mga Muslim ay 
matatag at magiting na nagtanggol hanggang sa 
huling hibla ng kanilang hininga. 

Dahil sa mahinang uri ng sandata na taglay ng mga 
Muslim (bolos at sibat) laban sa baril at kanyon ng 
mga Kastila, sila ay napilitang umatras at lumikas 
patungong probinsiya ng Rizal at ang lugar naiyon 
ay kilala sa ngayon sa tawag na Morong Rizal, at 
yaong mga lumikas patungo sa gilid ng mga ilog ay 
tinawag sa ngayon na Tagalog ( taga ilog ) gaya ng 
Cavite, Laguna atbp. Ang mga Muslim sa bayan ng 
Rizal ay patuloy na nakipaglaban sa mga Kastila at 

ang lugar na iyon ay kinilala sa ngayon na 
Binangonan Rizal. 

Ang mga Kastila ay nagtatag ng kanilang punong 
himpilan sa maynila at ipinagpatuloy ang pagsakop 
sa Isla ng Bisaya. Ang mga Muslim na hindi 
namatay sa labanan ay napilitang ipatat'wa ang 
relihiyong Islam at ipinayakap ang relihiyon ng 
mga Kastila ang Kristiyanismo sa dulo ng espada. 
Nguni't ang mga tapat na Muslim ay pinili pa ang 
libingan kaysa lisanin ang pagsamba sa nag-iisang 
Diyos-ang Allah (swt). 

Ang mga Kastila ay hindi tumigil sa pananakop at 
hinangad nila na sakupin din pati ang Mindanao 
ngunit ang mga Muslim dito gaya ng Maranaw, 
Maguindanao, Tausog, Yakans, Samal at Sangil ay 
buong tapang at buong giting na nagtanggol at 
hindi pinayagan ang nais ng mga dayuhan. 
Nagtanggol sila noon at patuloy pa ring 
ipagtatanggol ang Islam hanggang sa ngayon. 

Namayani ang mga Kastila sa bansang Pilipinas sa 
loob ng may apat na raang taon 
(400). Napakahabang panahon ang pagpipilit na 
lipulin ang lahat ng mga Muslim upang mabura nila 
sa kasaysayan ng Pilipinas ang relihiyong Islam. 

Ngunit sila ay nabigo, hanggang sa ang 
pamumumno ng mga Kastila ay magwakas noong 
1898 nang agawin ng bansang amerika ang 
Pilipinas. 

Lumasap man ng pansamantalang pagkalupig 
ang bansang Pilipinas, ang relihiyong Islam na 
bigay ng Dakilang Lumikha ay mananatiling 
nakatayo at matatag, na kailanman ay hindi 
matitinag. 

PANGWAKAS NA SALITA: 

Ito ang buod ng mensahe ng aklat na ito, na iisa ang 
relihiyong ibinigay ng Diyos sa lahat ng Kaniyang 
mga nilikha, ang relihiyong Islam. At ganoon din 
naman, ito rin ang kauna-unahang relihiyong 
niyakap ng ating mga ninunong Pilipino nang sila ay 
magising sa katotohanan, at sinunod nang may 
kabanalan. 

Alalahanin, hindi ito bagong relihiyon na 
ipapalit sa pananampalatayang iyong 
pinaniniwalaan sa ngayon, bagkus, ito ang dati 
mong relihiyon na kanilang pinalitan. 

Panahon na upang piliin mo ang relihiyong iyong 
ipamumuhay. Kung ikaw ay nailihis, o ikaw man 
ay kanila lamang iniligaw... Ikaw ay magpasya.... 
piliin mong sundin ang kalooban ng Dakilang 
Diyos, ang Allah (swt). 


Ikaw ay magbalik Islam 

ISANG BUKAS NA PAANYAYA 






"At sinuman ang maghanap ng ibang relihiyon 
maliban sa Islam, kailanma'y hindi ito 
tatanggapin sa kaniya, at sa kabilang buhay siya 
ay mapapabilang sa mga taong ang mga gawain 
ay nawalan ng kabuluhan." Qur'an 3:85 

Dagdag na Paalaala: 


* Ang lahat ng mga Propeta tulad ng mga 
sumusunod: Noah, Abraham, Moses, Hesus, at 
Muhammad (Ang Pagpapalala at Pagbati ng Allah 
ay sumakanila) ay iisa lamang ang inihatid na 
mensahe sa sangkatauhan, ito ay ang sambahin 
lamang ang nag-iisang Diyos, ang Allah, at huwag 
maglagay ng kasama Niya sa Kanilang 
Kaluwalhatian. 

* Huwag hayaang lumagpas ang ganitong 
pagkakataon na mabasa ang Banal na Qur’an, ang 
bukod taning Banal na Aklat ng Diyos na nasusulat 
sa dalisay at orihinal nitong Kapahayagan. 

* Alamin ang katotohanan hinggil sa tunay na 
relihiyong ipinadala ng Lumikha bago sumapit sa 
atin ang itinakdang kamatayan, Katiyakan, kapag 
ang tao ay patay na, hindi na siya maaaring 
bumalik pa sa mundong ito upang doon 
magpasiyang yakapin at sundin ang relihiyong 
ibinigay ng Dakilang Limikha (Allah). 

* SWT - Subhanahu wa ta'ala 

* Saw - Sallallahu Alayhi wa Sallam (Ang biyaya 
at pagbati ng Allah ay sumakaniya) 

Para sa karagdagang kaalaman sa Islam basahin 
ang mga sumusunod na Aklat: 

1. Ang Talakayan sa pagitan ng Kristiyano at 
Muslim. 

2. Ang Tunay na Relihiyon. 

3. Hesus anak ni Maria, Propeta hindi Diyos. 

4. Hesus, Naipako ba sa Krus? 

5. Ang Akl at na ito ay para sa iyo 

6. Mga pinaniniwalaan sa Islam 

7. Ang Banal na Qur’an. 

Magkamit ng mga libreng babasahin. 
Mangyaring sumulat sa amin sa: 

Islamic Da’wah & Guidance Center 
Dammam, Postal code 31131 - K.S.A. 

PAGKILALA AT PASASALAMAT: 


Pasasalamat sa pamunuan ng Islamic Da’wah & 
Guidance Center - Dammam, K.S.A., at sa lahat ng 
tumulong upang ang Aklat na ito ay mailimbag at 
nawa’y sumainyo ang biyaya ng Allah dito sa lupa 
at maging sa kabilang buhay. 

ANG LAHAT NG PAPURI AY SA ALLAH LAMANG. 


Ang aCipin ng A[[afi, 

Ahmad Ricalde 


www.islamhouse.com 

